Riitta Ikonen

Riitta Ikonen (s. 1981 Kouvola) on suomalainen, nykyisin New Yorkissa asuva ja työskentelevä nykytaiteilija. Ikonen valmistui Lontoon Royal College of Artista 2008 ja asui Englannissa ennen siirtymistään New Yorkiin. Hän työskentelee päällepuettavien veistosten, performanssin ja postitaiteen keinoin sekä toteuttaa yhteisöllisiä taideprojekteja. Ikonen oli ehdolla Ars Fennica -palkinnon saajaksi vuonna 2014.

Vuodesta 2003 lähtien Ikonen on työstänyt postitaidetta Brightonin yliopiston tehtävästä alkaneesta projektista. Ikosen perustama postitaidegalleria sijaitsee P.O. Boxissa New Yorkissa. Avain galleriaan löytyy Beach 91st ja Rockaway Beach Boulevardin kulmassa olevasta puhelinpylväästä ja Margaret Huberille lähtevät postitaideteokset ovat esillä ennen niiden postittamista postitoimiston aukioloaikoina lokerossa 930552.

Ikosen teoksia on ollut esillä Kiasmassa ja Tate Britain galleriassa, NADA Miamissa, vuoden 2012 Lontoon olympialaisten puistossa ja osana Pyeongchang olympialaisten taidetarjontaa. Hän on Telluride Mushroom Festivalin kaksinkertainen 'parhaan sieniasusteen' voittaja ja luennoi ja esiintyy kansainvälisesti. Ikonen on maailmanlaajuisen talviuintiprojektin Seachanges Rockawaysin perustaja ja järjestää Synchronised Sea Swimming -sessioita Rockaway Beachillä New Yorkissa. 

Lautasen kokoiset silmät (Eyes as Big as Plates) on yhteistyöprojekti norjalaisen valokuvaajan Karoline Hjorthin kanssa. Projekti sai alkunsa, kun Ikonen etsi internetistä kolmella hakusanalla yhteistyökumppania vuonna 2011: ’Norway’, ‘Grannies’, ‘Photogrepher’ haun tulos oli ‘Karoline Hjorth’ . Eyes as Big as Plates -sarjassa on yli 100 teosta 15 maasta, ja tuotantoa johdattelee prosessikeskeinen lähestymistapa ja tiivis yhteistyö osallistujien kesken. Teokset saavat alkunsa keskusteluista kuvattavien suhteesta ympäristöönsä. Kuvissa kehoa täydentävät keskusteluiden pohjalta luodut veistokselliset asusteet, jotka rakentuvat hahmojen ympärille lähimaastosta löydetyistä luonnonmateriaaleista. Taiteilijat luonnehtivat projektia kutsumalla sitä seikkailuklubikseen (adventure club) ja pitivät sarjastaan TEDMED-puheen Bostonissa 2020.

Oslolainen Forlaget Press -kustantamo julkaisi taiteilijoiden joukkorahoittaman Eyes as Big as Plates -kirjan vuonna 2017. Greger Ulf Nilsonin taittama teos palkittiin huhtikuussa Norjan parhaimpien kirjan kansien palkinnolla (Årets vakreste Bøker in 2018) Hjorth ja Ikonen liimasivat yhteensä 16 000 kasvin lehteä ensimmäisen Eyes as Big as Plates -kirjan kansiin. Julkaisu oli ehdolla vuoden parhaaksi ensimmäiseksi valokuvakirjaksi Pariisissa julkistettavissa Paris Photo / Aperture Foundation Photobook Awardseissa 2017.

Eyes as Big as Plates 2 -kirja  julkaistiin jälleen taiteilijoiden järjestämällä joukkorahoituksella ja Arnoldsche-kustantamon  kanssa. Kirjan julkaisutilanteita on järjestetty Mexiko Cityssä, Mercado Jamaica -kukkamarkkinoilla, Oslon saunayhdistyksessä, Kelvän kylätalolla ja syyskuussa 2022 Rizzoli-kirjakaupassa.

Eyes as Big as Plates -sarjan teoksia on tuotettu tähän mennessä Norjassa, Ruotsissa, Suomessa, Islannissa, Färsaarilla, Ranskassa, Isossa-Britanniassa, Yhdysvalloissa, Japanissa, Grönlannissa, Etelä-Koreassa, Senegalissa, Ulko-Hebrideilla, Tasmaniassa ja Tšekissä.

Ikosen töitä on ollut näyttelyissä mm. Barbican Centre (London), Musée de la civilisation (Québec City, Canada), Norwegian National Museum, Museum of Contemporary Arts Kiasma, Paris Photo, The Chimney NYC and Pioneer Works/ Recess (NYC), Bogota International Photo Biennale (Colombia), Multimedia Art Museum (Moscow), Fotogalleriet and Shoot Gallery (Oslo), NADA Miami, Art Toronto, Seibu Shibuya (Tokyo), Bemis Center for Contemporary Arts (US), The Finnish Institute in Oslo, Paris and Stockholm, The Nordic House in Reykjavik, Gallery FACTORY and SEOULLO (South Korea), Landskrona Foto festival (Sweden), the National Museum of Greenland and Salamanca Arts Center in Tasmania.

Ikosen töitä on esitelty mediassa mm. TED & TEDMED, CNN, Artsy, The Huffington Post, Hyperallergic, BBC, Deutsche Welle, TIME LightBox, Libération, La Repubblica, Artlink Australia, Life Magazine (Hong Kong), Conveyor Art magazine, Russia24 TV, The Weekender (DE), Internazionale (IT), NRK (NO), Helsinki Times (FI).

Lähteet

Aiheesta muualla
Riitta Ikosen verkkosivut 

Suomalaiset taiteilijat (soveltavat taiteet)
Vuonna 1981 syntyneet
Elävät henkilöt